**OBAVEŠTENJE HRVATSKE ODVJETNIČKE KOMORE SA POZIVOM ZA UČEŠĆE ADVOKATA ČLANOVA ADVOKATSKE KOMORE SRBIJE NA:**

**SEDMOJ KONFERENCIJI O PRAVU I POLITICI TRŽIŠNOG NATJECANJA U SPOMEN NA PROF. VEDRANA ŠOLJANA:**

**“NOVI TRENDOVI I (STARI) PROVEDBENI IZAZOVI – JESMO LI SPREMNI ZA NOVU ERU?”**, KOJA ĆE SE ODRŽATI **12. I 13. SVIBNJA, U HOTELU AMBASADOR, U OPATIJI**.

**Opis konferencije**

Konferencija se održava u spomen na profesora Vedrana Šoljana (1962. – 2008.), jednog od začetnika hrvatskog prava tržišnog natjecanja. Konferencija tradicionalno omogućava prostor za raspravu o novostima u području prava tržišnog natjecanja, s fokusom na centralnu i istočnu Europu (CEE) te jugoistočnu Europu (SEE).

Ove će se godine, drugog dana konferencije, prvi puta održati poludnevni paralelni program **"Trening o usklađenosti s pravom tržišnog natjecanja – što se smije, a što ne"**. Renomirani hrvatski odvjetnici u ovom području održat će ovaj trening, koji će obuhvatiti temeljne hrvatske i EU propise o zaštiti tržišnog natjecanja (uključujući zlouporabu vladajućeg položaja, kartele i ostale zabranjene sporazume, prijavu koncentracija, itd.).

Konferencija će omogućiti forum za raspravu stručnjacima u području prava tržišnog natjecanja – predstavnicima nadležnih tijela, sucima, odvjetnicima, korporativnim pravnicima, pravnim savjetnicima i ostalim pravnim stručnjacima iz cijele Europe, u vezi novosti u primjeni EU prava tržišnog natjecanja.

Izuzetni govornici na konferenciji dolaze iz gotovo svih relevantnih institucija i segmenata – uključujući OECD, Europsku komisiju, Sveučilišta, razne industrije i regulatorna tijela iz cijele regije i Europe, a između ostalog uključuju **Oliviera Guersenta** (Director General - DG Competition), **Nicolasa Petita** (Professor at the European University Institute), **Assimakis Komninosa** (Partner at White & Case) i brojne druge.

**Teme konferencije**

- e-trgovina i vertikalna ograničenja;

- reforma horizontalnih smjernica;

- Zakon o digitalnim tržištima i e-platforme;

- pravo obrane u pravu tržišnog natjecanja;

- analiza sustava provedbe prava tržišnog natjecanja u centralnoj i istočnoj Europi (uključujući poziv na dostavu radova);

- trening o usklađenosti s pravom tržišnog natjecanja;

- aktualnosti u CEE i SEE regiji.

**Službenu stranicu konferencije** s detaljnijim informacijama i programom možete pronaći na sljedećoj [**poveznici**](https://urldefense.com/v3/__https%3A/list.mg1.mlgnserv.com/track/click?u=430871249d7ed46429b3d0d6cbbd60cf&id=757c39117d99a9b1&e=81759c2ac324197b__;!!AV1iHekQR8s!YAw8_BYTd_updIW1WvvIBA63AvIcILtbmY6iMlkSX9S8Jcsx1u3vxsCfFBATchTJnGNb4fVYsmI$).

**Registracija**

- prijava je moguća popunjavanjem *online* obrasca na sljedećoj [**poveznici**](https://urldefense.com/v3/__https%3A/list.mg1.mlgnserv.com/track/click?u=430871249d7ed46429b3d0d6cbbd60cf&id=ac5a7a1c51c8ffc0&e=81759c2ac324197b__;!!AV1iHekQR8s!YAw8_BYTd_updIW1WvvIBA63AvIcILtbmY6iMlkSX9S8Jcsx1u3vxsCfFBATchTJnGNbxk5kGC0$)[;](https://urldefense.com/v3/__https%3A/list.mg1.mlgnserv.com/track/click?u=430871249d7ed46429b3d0d6cbbd60cf&id=757c39117d99a9b1&e=81759c2ac324197b__;!!AV1iHekQR8s!YAw8_BYTd_updIW1WvvIBA63AvIcILtbmY6iMlkSX9S8Jcsx1u3vxsCfFBATchTJnGNb4fVYsmI$)

- nakon slanja ispunjenog obrasca, dobit ćete ponudu za uplatu kotizacije;

- registracija uključuje prisustvo na svim predavanjima; konferencijske materijale – uključujući sve dostupne radove govornika; čaj i kavu u pauzama te svečanu večeru;

- napomena: registracije nisu prenosive.

**Cijena kotizacije**

- cijena kotizacije iznosi **1.700 kuna / 227 eura** (PDV uključen);

- grupna registracija: za prijavu tri ili više sudionika iz iste ustanove / tvrtke, organizator odobrava popust od 10 % na ukupan iznos (molimo kontaktirati: **ivana.sabanovic-uzelac@vivid-original.com**).

**Prijava smještaja**

- prijava je moguća popunjavanjem *online* obrasca na sljedećoj [**poveznici**;](https://urldefense.com/v3/__https%3A/list.mg1.mlgnserv.com/track/click?u=430871249d7ed46429b3d0d6cbbd60cf&id=757c39117d99a9b1&e=81759c2ac324197b__;!!AV1iHekQR8s!YAw8_BYTd_updIW1WvvIBA63AvIcILtbmY6iMlkSX9S8Jcsx1u3vxsCfFBATchTJnGNb4fVYsmI$)

- nakon slanja ispunjenog obrasca, dobit ćete ponudu za uplatu kotizacije;

- hotelski smještaj: Hotel Ambasador 5\*, Opatija;

- konferencijski hotelski paket uključuje sve navedene usluge iz prijave, ako je smještaj rezerviran i plaćen prijavom službenoj agenciji konferencije Vivid Original;

- želite li rezervirati druge termine boravka, koji nisu ponuđeni na obrascu za registraciju hotelskog smještaja, pošaljite zahtjev na e-adresu: **ivana.sabanovic-uzelac@vivid-original.com**.

**Osobe za kontakt**

- **za znanstveni program:** **Dunja Šimunić Mehdin** (mob:+385 99 313 4518; e-adresa:   **dsimunic.mehdin@gmail.com**)

- **za registraciju i rezervaciju smještaja:** **Ivana Šabanović-Uzelac**, Vivid original d.o.o. (mob: +385 98 438 768; e-adresa: **ivana.sabanovic-uzelac@vivid-original.com**).